ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:			MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:				Belgicko
Mesto:			Brussels
Termín:			19. október 2011
Prijímajúca organizácia:  	RUROPEAN COMMISSION
Directorate of Education and Culture
Sport Unit

Adresa:			Berlaymont (room 7)
Rue de la Loi 200
B-1000 BRUSSELS
Belgicko

Účel cesty:			EXPERTNÁ SKUPINA „ANTIDOPING” 
-  PRVÉ  ZASADNUTIE

Spôsob financovania: 	ZPC bola plne financovaná z rozpočtu Antidopingovej agentúry SR

3.	RÁMCOVÝ PROGRAM POBYTU

Dátum/ čas:			19. október 2011 / 09.00 - 18.00 hod.
EXPERTNÁ SKUPINA „ANTIDOPING” 
- PRVÉ ZASADNUTIE

Navštívená organizácia:	European Commission

Kontaktované osoby:		- členovia Expertnej skupiny pre antidoping 
/prizvaných celkom 23/
				- pracovníci sekretariátu Oddelenia športu, DG EAC /4/,
				(v ďalšom len “komisia”)

Kontaktné adresy:		členské krajiny Európskej únie

4.	PRIEBEH ROKOVANÍ

 Zahraničná  pracovná cesta  sa  uskutočnila na báze Európskej komisie, v ktorej pôsobí Slovenská republika ako členská krajina EÚ. Pracovný program bol traktovaný v nasledovných kľúčových tématických celkov:

A)	ÚVOD A SÚHRNNÁ AKTUALIZÁCIA
	
	Poslanie Európskej komisie
	Európska komisia má záujem zabezpečovať všetky tie oblasti činnosti, ktoré majú rozhodujúci dosah na kvalitu života, rozvoj fyzických a duševných schopností a znamenajú skutočný vplyv na individuálne zdravie. Šport a jeho ďalšie napredovanie je podmienené dodržovaním jeho základných princípov, ktorých súčasťou je plná garancia rozvoja ducha športu, rešpektovanie individuálneho výkonu, rovnosť možností a fair play. Preto rozvoj športu v európskom rozmere a nadväzný boj proti dopingu musia spĺňať rozmer európskeho právneho rámca a rozmer ochrany zdravia. Je nutné poznamenať, že nárast športovej výkonnosti značne previazanej na hmotné a ekonomické parametre zvyšuje možnosť zneužívania zakázaných látok.
	
	Parametre Expertnej skupiny ”antidoping”
	Expertná skupina pre antidoping (ďalej len „XGAD”) bola vytvorená Výborom Európskej komisie pre oblasť antidopingu v rámci Pracovného plánu pre šport Európskej únie na roky 2011 až 2014. XGAD bola kreovaná z dlhodobej praktickej skúseností  a potreby riešiť antidopingovú reguláciu a súčasne na neformálnej báze predošlej Pracovnej skupiny pre antidoping, ktorá riešila predmetnú problematiku antidopingu od roku 1998.

	Vzhľadom na dosah športu, jeho ďalšie napredovanie a jeho možný zásadný vplyv na individuálne zdravie je nutnosť riešenia antidopingu v rámci európskeho spoločenstva veľmi závažná.  Nejedná  sa  pritom  len o profesionálny šport, ale aj šport neprofesionálny, kde dochádza 

k nárastu zneužívania látok, ktoré zvyšujú fyzický výkon žiaľ nadväzne na vážne poškodenie zdravia a tým sa  používanie  dopingových  látok  a  akékoľvek neoprávnené nakladanie s nimi stáva problémom celospoločenským. 

	Doping znamená nielen porušenie športovo technických pravidiel, ale stáva sa problémom právnym a problémom zdravia a prevencie. Z tohto dôvodu sa stal antidoping prioritou rozvoja európskeho rozmeru športu, čo prezentovala EK vytvorením už formálnej expertnej skupiny ”antidoping” ( rozhodnutie zverejnené Úradným vestníkom EÚ č. C162/1, zv. 54, zo dňa 1.6.2011). Prioritou úlohou XGAD sa stala problematika vypracovania návrhu pripomienok EÚ k revízii Svetového antidopingového kódexu WADA.

01.  	Privítanie komisiou
Pracovné zasadnutie otvoril a rokovanie viedol  p. Michal Krejza, vedúci 
oddelenia športu, DG EAC. Rokovanie sa konalo za účasti celkom zástupcov 23 krajín EÚ (AT, BE, BU, DE, DK, ES, FI, FR, GE, HU, IT, IR, LV, LT, LU, MA, NL, PL, PT, RO, SK, SP, SE, UK) zástupcov Rady Európy a CAHAMA, sekretariátu Rady ministrov, Komisie športovcov EÚ,  Asociácie profesionálnych hráčov a Európskeho olympijského výboru.

02.	Schválenie programu rokovania
Pracovný program bol prednesený v zmysle doručenej elektronickej korešpodencie, v ďalšom nebol nijako zmenený a následne jednomyselne schválený

B)	VOĽBY PREDSEDAJÚCEHO 

03.	Prezentácia kandidátov 
	V súlade s pravidlami EK boli v predchádzajúcej komunikácii predložené štyri návrhy kandidatúry na pozíciu predsedajúceho XGAD ( AT, DE, PL, SE). V úvodnej rozprave zástupca   PL svoju kandidatúru vzal späť. Na podnet komisie sa uskutočnilo predstavenie troch kandidátov     – p. Haschke (AT), p. Moog (DE) a p. Johansson (SE). Všetci traja kandidáti pôsobia v oblasti antidopingu viacero rokov a zaslúžili sa rozličnou mierou o kreovanie antidopingovej regulácie      na národnej i medzinárodnej úrovni. 

04.	Voľby predsedajúceho 
	Po predstavení kandidátov na funkciu predsedajúceho sa následne usktočnilo prvé kolo tajného hlasovania, v ktorom  nikto z troch  kanditátov  nezískal  nadpolovičnú  väčšinu  hlasov        ( AT - 5, DE - 7, SE - 11). Vzhľadom na skutočnosť, že na začiatku hlasovania nebol vykonaný odpočet  prítomných, na základe návrhu slovenského delegáta bola vykonaná prezentácia a v súhrnnom  konštatovaní  z  24 prihlásených a dokumentovaných krajín bolo celkom 23 prítomných a oprávnených delegátov členských krajín EÚ.  V druhom kole  hlasovania získali   dvaja kandidáti rozhodný počet hlasov (DE - 10, SE - 13), čím jednoduchou väčšinou hlasov          za predsedajúceho XGAD bol regulérne zvolený p. Johansson (SE). 

C)	SCHVÁLENIE RÁMCOVÉHO PRACOVNÉHO PROGRAMU

05.	Prezentácia komisie
	XGAD bola vytvorená Výborom EK špecificky pre oblasť antidopingu v rámci Pracovného plánu pre šport Európskej únie na roky 2011 až 2014. Jej oprávnenie je smerované      na prípravu návrhu pripomienok EÚ k revízii Svetového antidopingového kódexu WADA v horizonte roka 2012. Komisia za týmto účelom predložila členom XGAD návrh rámcového pracovného programu nadväzného na revíziu kódexu, vrátane troch termínov pracovných zasadnutí a priebežnej komunikačnej výmeny informácii. 
	
06.	Diskusia a schválenie rámcového programu
	Komisia predložila návrh rámcového programu revízie Svetového antidopingového kódexu ako podklad do diskusie. Z diskusie vyplynulo, že rámcový program možno akceptovať  ako  osnovu spracovania finálneho návrhu, ktorý bude následne posúdený a zaradený po formálnej stránke ako súčasť Pracovného plánu EÚ. Členovia XGAD prezentovali a vyjadrovali svoje návrhy na koordináciu predmetnej revízie, ktorej dokumentovaná forma môže byť upravovaná a dopĺňaná v kordinácii predsedajúceho vždy podľa aktuálnej situácie až do doby pred jeho odovzdaním na posúdenie a schválenie Rady EÚ. Po tomto schválení sa návrh stane záväzný a bude predmetom spoločného návrhu novelizácie kódexu, ktorý bude predložený WADA. K spracovaniu predmetného návrhu a jeho postupnej modifikácie previazanej na celkový vývoja revízie kódexu však XGAD schválila uskutočnenie celkom troch zasadnutí, vrátane už uskutočneného. Mnohí členovia skupiny vyjadrili záujem o priebežnú bilaterálnu a multilaterálnu informačnú výmenu a komunikáciu s predsedajúcim v stanovenom časovom horizonte roka 2012. V prípade akýchkoľvek rozporností budú prijaté záverečné úpravy kódexu v zjednodušenom mechanizme jednoduchou väčšinou a súčasne konsenzom členov XGAD. Pritom pôjde aj o riešenie nielen revízie vlastného kódexu, ale aj nadväzných cieľov previazaných s novelizáciou medzinárodných noriem a čiastočne aj problematika suplementov výživy, obchodovanie a nakladanie so zakázanými látkami a v konečnom dôsledku, ako zdôraznila komisia, aj o schválenie unifikovaných postupov a odporúčaní, ktoré budú mať postupne svoju reflexiu pri regulácii špecifickej antidopingovej oblasti v aktivitách členských krajín. 

D)	ROZHODNUTIE O POZOROVATEĽOCH

07.	Prezentácia zoznamu pozorovateľov zostaveného komisiou 
	Predsedajúci predložil návrh organizácii, z ktorých mnohé už v minulosti boli pracovnými partnermi bývalej neformálnej Pracovnej skupiny pre antidoping ( z nich najmä Rada Európy - CoE, Európska asociácia elitných športovcov - EEAA, Asociácia profesionálnych hráčov - PPA a Európsky olympijský výbor - EOC), ale aj ďalšie európske a svetové organizácie, ktoré požiadali o status pozorovateľa ( Európska asociácia zdravia a fitness – EHFA, Svetová antidopingová agentúra – WADA, vláda Nórska). Tieto organizácie majú záujem nielen napomôcť rozvoju špecifickej oblasti antidopingovej regulácie, ale aj záujem tieto zmeny uplatňovať v činnosti svojich organizácií.

08.	Diskusia a schválenie zoznamu pozorovateľov 
	Vzhľadom na obsiahlu diskusiu o potrebách a dôvodoch prizývania pozorovateľov       na pracovné zasadnutia XGAD.  Delegáti  prezentovali záujem riešenia antidopingu v EÚ       ako aj dôvodnosť riešiť v širokom kontexte, čo má svoje  opodstatnenie a iniciatíva každej takejto európskej či svetovej organizácie môže  napomôcť komplexnejšie zvládnuť a riešiť antidoping v celej škále jeho smerovania a vývoja.  Následne v zhode predsedajúceho, komisie a členov XGAD bolo spoločne akceptované prizývanie pozorovateľov v úrovni stálych pozorovateľov, ktorých prítomnosť je programovo dlhodobo nevyhnutná (Sekretariát Rady Európy - CoE,  Európska ekonomická oblasť – EEA, vláda Nórska) a pozorovateľov prizývaných ad hoc, ktorých prítomnosť na rokovaní bude nastavená a riešená podľa charakteru traktovanej problematiky ( Svetová antidopingová agentúra – WADA, Európska asociácia elitných športovcov - EEAA,  Asociácia profesionálnych hráčov - PPA a Európsky olympijský výbor - EOC, Európska asociácia zdravia a fitness – EHFA), alebo ich prizvanie môže byť ponúknuté jednorázovo, ako ústretový prejav sytémového riešenia antidopingovej regulácie.

E)	PRÍSPEVOK KOMISIE K REVÍZII WADA KÓDEXU

09.	Objasnenie a pozícia komisie
	Základným poslaním XGAD je veľmi úzko špecifikované zadanie Výborom EÚ viažúce  sa na rigorózne spracovanie návrhu revízie Svetového antidopingového kódexu WADA a jeho predbežného znenia v začiatku roka 2012. Komisia za týmto účelom pripravila návrh ôsmich kľúčových téz prezentovaných p. Kornbeckom, ktoré sú z pohľadu predmetu záujmu komisie problémovo vysoko aktuálne:

-	zachovanie princípov a rámca ochrany osobných údajov,	
-	používanie systému ADAMS, nadväzná ochrana osobných a zvlášť senzitívnych údajov, 
-	register pre testovanie, proporcionalita testovania, jeho rozsahu, účelu a formiem,
-	monitoring športovcov a právna asistencia,
-	aktivity národných antidopingových organizácií a ich oprávnenia,
-	menežment výsledkov a zverejňovanie porušení antidopingových pravidiel,   
-	rešpektovanie opravných prostriedkov, vrátane arbitráže ako nástroja pri zlyhaní predchádzajúcej komunikácie, možnosť použiteľnosti občianskeho súdnictva i arbitrážneho konania, uznávanie priority právneho postupu na národnej úrovni s dôrazom na ochranu občianskych práv, 
-	harmonizácia pravidiel s rešpektovaním osobnostnej a právnej identity športovca a jeho   individuálneho výkonu.

	Návrh predložených téz bol konzultovaný s právnym útvarom EK a tieto zohľadňujú výraz korelácie medzi európskym právnym občianskym statusom, technicko-športovou reguláciou a politickým rámcom. 

10.	Organizácia činnosti XGAD
	Predsedajúci v ďalšom špecifikoval problematiku právneho rámca antidopingu z pohľadu štátnej správy a možného zásahu do občianskych práv, ale aj ich ochrany z pozície štátu, čo však neznamená únik pred povinnosťami, ale ich súladnosť s antidopingovou reguláciou, avšak pri plnom rešpektovaní celého komplexu občianskych práv v európskom kontexte a ich parciálnych nárokov, či oprávnení.
	Členovia XGAD následne značne obšírne diskutovali a prezentovali svoje návrhy na koordináciu revízie kódexu. Vzájomne bolo dohodnuté, že s ohľadom na relatívne krátke obdobie  do konania druhého zasadnutia skupiny  ( navrhované na deň 8. februára 2012) bude v skupine krajín užšieho výberu v kompetencii a koordinácii predsedajúceho spracovaný prvotný návrh.      Ten bude postavený  predovšetkým na základných  ôsmich  kľúčových tézach predložených komisiou a po následne korekcii bude rozposlaný na ďalšie dopracovanie členom XGAD.  

F)	RÔZNE 

11.	Následné zasadnutie XGAD  
Následné, druhé zasadnutie XGAD sa uskutoční v Bruseli, dňa 08. februára 2012.

G)	ZÁVER
   	Predsedajúci XGAD poďakoval delegátom zúčastnených členských krajín za aktívnu spoluprácu. 

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	prezentovať súhlasnú účasť SR na programe EÚ nadväznom na smerovanie štátnej politiky v oblasti športu a špecificky pre oblasť antidopingu v rozsahu štátnej starostlivosti o šport,

-	aktívne sa podieľať na činnosti Expertnej skupiny pre antidoping na báze Pracovného plánu pre šport Európskej únie na roky 2011 až 2014,  

- 	zabezpečovať efektívnu realizáciu antidopingových opatrení Európskej komisie v podmienkach Slovenska pri rešpektovaní európskeho právneho rámca a princípov ochrany zdravia. 

B/	 pre Antidopingovú agentúru SR

-	v delegovanej kompetencii MŠVVaŠ SR sa aktívne podieľať na činnosti Expertnej skupiny pre antidoping v rozsahu Pracovného plánu pre šport Európskej únie na roky 2011 až 2014,  

-	zabezpečiť odbornú garanciu v oblasti antidopingu v koordinácii s ústrednými orgánmi štátnej správy, participujúcimi na správe a riadení športu,   

- 	iniciovať aktualizáciu relevantných legislatívnych krokov spätých s revíziou Svetového antidopingového kódexu WADA v zmysle návrhov Expertnej skupiny pre antidoping a odporučení  Európskej komisie, ako štátneho nástroja antidopingovej regulácie v podmienkach SR, smerujúcich k novelizácii Zákona o športe 300/2008,
 
-	iniciovať v polohe národnej antidopingovej organizácie nezastupiteľnú úlohu a profesionálny výkon antidopingových opatrení na báze ADA SR ako realizátora antidopingovej regulácie,

-	napomôcť v intenciách európskeho právneho statusu a ochrany osobných údajov plnenie záväzkov SR vyplývajúcich predovšetkým z používania systému ADAMS slovenskými športovými reprezentantami, s relevantnou akceptáciou odporúčaní EK.  

6.	ZOZNAM OBDRŽANEJ DOKUMENTÁCIE

	1/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XCAD)
1st meeting 
DRAFT AGENDA
Brussels
20 September 2011
/materiál v elektronickej forme/

	2/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XCAD)
1st meeting 
ELECTION OF EXPERT GROUP
Discussion Document
Brussels
20 September 2011
/materiál v elektronickej forme/

	3/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XCAD)
1st meeting 
EU CONTRIBUTION TO THE REVISION OF THE WADA CODE
Discussion Document, Annex I., II.
Brussels
17 October 2011
/materiál v elektronickej forme/

	4/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XCAD)
1st meeting 
LIST OF OBSERVERS
Discussion Document
Brussels
6 October 2011
/materiál v elektronickej forme/

	5/ 	
DET KONGELIGE KULTURDEPARTEMENT
Royal Ministry of Culture
LIST OF OBSERVERS
Formal Request
0slo
9 June 2011
/materiál v elektronickej forme/

	Vyššie uvedené materiály sú v elektronickej forme a nachádzajú sa v depozitne na adrese sídla Antidopingovej agentúry SR.  

7.	PRÍNOS 

	Poznatky z pracovného stretnutia predstavujú vysoko efektívnu koordinačnú, informačnú a dokumentačnú bázu pre plnenie záväzkov SR ako členskej krajiny EÚ a následné riešenie nadväzných opatrení v oblasti antidopingovej regulácie v podmienkach Slovenskej republiky. Predmetné poznatky budú na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SP ÔSOB ZVEREJNENIA SPRÁVY 
Správa je zverejnená na webových stránkach www.minedu.sk a www.antidoping.sk, 
jej  východiská  budú  priebežne  prezentované  na  pracovných  stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 19. október 2011

Vypracoval: 	Miroslav MOTYČÍK

	Schválil:		Miroslav SIVÁČEK